CELEX: 62013TN0337
Language: mt
Date: 2013-06-19 00:00:00
Title: Kawża T-337/13: Rikors ippreżentat fid- 19 ta’ Ġunju 2013 — CSF vs Il-Kummissjoni

10.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/13
            
         Rikors ippreżentat fid-19 ta’ Ġunju 2013 — CSF vs Il-Kummissjoni
   (Kawża T-337/13)
   2013/C 233/22
   Lingwa tal-kawża: it-Taljan
   
      Partijiet
   
   
      Rikorrenti: CSF Srl (Grumolo delle Abbadesse, l-Italja) (rappreżentanti: R. Santoro, S. Armellini u R. Bugaro, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni Nru 2013/173/UE ppubblikata fl-10 ta’ April 2013 u kkomunikata lir-rikorrenti fis-16 ta’ April 2013;
            
         
               —
            
            
               tordna lill-Kummissjoni tħallas l-ispejjeż ta’ din il-proċedura.
            
         
      Motivi u argumenti prinċipali
   
   Dan ir-rikors huwa intiż kontra d-Deċiżjoni tal-Kummissjoni 2013/173/UE, tat-8 ta’ April 2013, dwar miżura adottata mid-Danimarka skont l-Artikolu 11 tad-Direttiva 2006/42/KE tal-Parlament Ewropew u tal-Kunsill li tipprojbixxi tip ta’ makkinarju multifunzjonali li jintuża għat-tħaffir u l-ġarr ta’ materjal. Din id-deċiżjoni tqis iġġustifikat il-projbizzjoni tal-awtorità Daniża (ĠU L 101, p. 29).
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv huwa bbażat fuq ksur tal-Artikoli 5, 6(1), 7 u 11 tad-Direttiva 2006/42/KE, iċċitata iktar ’il fuq, u l-punti 1.1.2 u 3.4.4 tal-Anness I tad-Direttiva.
               
                           —
                        
                        
                           F’dan ir-rigward hija ssostni li d-deċiżjoni kkontestata ma hijiex kompatibbli mad-dispożizzjonijiet iċċitati iktar ’il fuq peress li ma ħaditx inkunsiderazzjoni l-fatt li, fil-verità, l-istrutturi protettivi FOPS għall-makkinajri Multione S630 tar-rikorrenti huma obligatorji fil-każijiet kollha li fihom l-użu tal-makkinarju jesponi lill-operatur għar-riskju ta’ oġġetti jew materjal li jistgħu jaqgħu.
                        
                     
         
               (2)
            
            
               It-tieni motiv huwa bbażat fuq ksur tal-prinċipju ta’ ugwaljanza fit-trattament.
               
                           —
                        
                        
                           F’dan ir-rigward hija ssostni li l-miżura Daniża, li d-deċiżjoni kkontestata tqis bħala ġġustifikata, timponi miżuri restrittivi fuq it-tqegħid fis-suq tal-makkinarji multifunzjonali Multione S630 biss, anki jekk bosta makkinarji multifunzjonali oħra simili u li jintużaw bħal Multione S630 huma fis-suq Daniż mingħajr ma huma obbligati li jkollhom FOPS.